Okwawu United

**Okwawu United** anɛ Ghana bɔɔl nwɛ'ɛb kpɛŋ bɛ Nkawkaw linɛ bɛ Eastern Region la. Ba nya'adnɛ Access Division One Bank League la. Ba mɛŋ bɔɔl nwɛ'ɛb zin'ig anɛ Nkawkaw bɔɔl nwɛ'ɛb zin'igin la.

## Labakuda yɛla
Nwɛnɛ nidib la'aʋŋ kanɛ pʋ nyaŋ sɔbi li du'am nɛ li nɔbigir yɛla niŋ gbaʋŋʋn  ka ba zi' ba yɛla si'em la, ala mɛn ka ba zi' Okwawu United labaar nwa vikkiinɛ kat wa'anɛ din si'iŋ si'em.

## Laasʋg labaar
Pʋtɛnɛr yinne paal ye Okwawu United anɛ dinɛ an kilab nam ayi banɛ bɛ Nkawkaw la; **Okwahu stores** nɛ **Super Obuoma laas taaba**

**YOUNG AFRICANS nɔbʋgʋr**

Pʋtɛnɛkanɛ paasi ayi la anɛ ye Okwawu United nɔbʋgʋ yinɛ fourth division tiim kanɛ yʋʋri buon ye YOUNG AFRICANS.

Young Africans da pinilnɛ 1973 ka di dɔlisnɛ nimbanɛ nɔŋ bɔɔl yɛla da pinili di ka di yaani paae regional third division bɛ yʋʋm tusir, kɔbiswai nɛ pisyɔpɔi nɛ anaasi (1974) la ni tis Eastern regional second division B, 1976. Nɛ wala wʋsa, yʋʋmkan ni ka Regional Football Association da tiak ziesim la yɛl kilabnam la ye ba nɛ nwɛɛm nɛ ba taaba banɛ di yaan la distirik nam ni. Young Africans da an yiiga bɛ Mpraeso District league la ni ka lɛn di yaan keŋ regional division ni bɛ yʋʋm tusir, kɔbiswai nɛ pisyɔpɔi nɛ ayuobʋ (1976) la ni.

yʋʋm tusir, kɔbiswai nɛ pisyɔpɔi nɛ anaasi (1974) la ni, ba da zinin naalʋg laasʋg tis Executives of Okwahu Stores, Super Obuoma nɛ Young Africans bɛ Nkawkaw topway ye di sʋŋi buoe sam kanɛ ka kilab banɛ bɛ sʋʋlʋm kan la wʋsa nwɛɛd la. Amaa laasʋg la da pʋ duoe sʋm bɔzugɔ zielis banɛ ka ba da tis la yɛla, di da kɛ ka Young Africans da kpɛlim mɔri ba ziesim ka ken tuoni nwɛɛd bɛ district league la ni.

**RE-CHRISTENING**

Ligiid yɛla da pakya ka tuongatib sieba tis Young Africans nwɛnɛ Alhaji Yahya (chief butcher)- chairman, T.A. Offei (Team Manager/player), Alhaji Abyssinia and Mrs Ampem-Danquah da paae Alhaji M.K. Osei, onɛ an kpikpikpin bɛ Nkawkaw ye o sʋŋi ba. Alhaji Osei da siakya ka lieb kilab la kʋkdaan ka di yinnɛ Eastern Regional sports organizer H.A. Asamoah, da tik nuug la, ka ba yʋʋn tiak Young Africans yʋʋri siki di KWAHU UNITED bɛ 15 Sigir 1975 ka mɔr pʋtɛnɛr ye ba na paam sʋŋir yi nimbanɛ bɛ sʋʋlʋm la ni.

Ban da tiak yʋʋr latis KWAHU UNITED, kilab la da paasi nwɛ 1976 Regional second division league ka nwɛ nɛ Okwahu stores ka Super Obuoma da mɛlim.

**Di tuon ken**

**Kwahu United** ka paam suori kpɛn national middle league la bɛ 1978. Yʋʋm tusir, kɔbiswai nɛ pisyɔpɔi nɛ awai (1979) la nii, Mr E.O. Boateng da lieb kʋkdaani tis kilab la ka ban da bɔɔd ye kilab la keŋ tuon la, o da mɔr tiim la keŋ Accra saŋkanɛ ka Jim Amoah da an coach la. Kilab la nidibi anii da yiya ka di daam tiim la hali ka ba pʋ nyaŋi di yaani kpɛn elite league la nii. Nɛ wala wʋsa, ba tiak kilab la ka di yʋʋr tʋʋn aan OKWAWU UNITED ka di da di yaani nwɛ national first division la ni bɛ 1981.

Yʋʋmkan mɛ da an tiakir yʋʋmi tis kilab la kpɛɛmnam, ban da yɔɔg kpɛŋ paala, BOARD OF DIRECTORS la, tis Kwahu nintitada nɛ kpikpinib ye ba sʋŋ nɛ ligidi yɛla la.

## Kpɛŋ tiakir
Yʋʋm tusir, kɔbiswai nɛ pisnii nɛ ayi (1982) la nii, Alhaji Mohammed Kwame Osei, onɛ da an PIVOT OF OKWAWU UNITED la da fuoe o nuus yi kʋkdaan nyaandɔl kpɛŋ la ni ka lɛɛ kpɛlim paas banɛ sʋʋe la ni.

Yʋʋm tusir, kɔbiswai nɛ pisnii nɛ atan nwadis piinɛ ayi la ni (December 1983), Mr Emmanuel Ofori Boateng mɛ da sikya ye o lɛn ka  Executive Chairman yaasa, ka Mr. G.K. Abankwa nyɔdigi zieni tis Kʋkdaan. Yʋʋm tusir, kɔbiswai nɛ pisnii nɛ anaasi (1984) la ni, Mr R.K. Appiah onɛ bɛ Kwapaco limited la ka ba da vɔɔti gaŋ ye o an Executive Chairman ka o keŋ yʋma atan nwɛnɛ kilab la wada gbaʋŋ la paal siem.

Kilab la yʋʋr da sɔbi bɛ Registrar General Department ye di anɛ limited liability company

## Ba tʋʋma CAF ni
**CAF Cup Winners' Cup:** **nɔɔra ayi**

1987 - Second Round

2001 - withdrew in First Round

## Tʋntʋnnib
**Banɛ an kpɛɛmnam nananna**

Prince Yaw Owusu – Head Coach

Bismark Asiedu – Assistant Coach

Prince Siaw - Assistant Coach

George Antwi – Team Manager

## Gbanvɛɛnsa